পার্সি ম্যাকডোনেল
পার্সি স্ট্যানিসলাস ম্যাকডোনেল (ইংরেজি: Percy McDonnell; জন্ম: ১৩ নভেম্বর, ১৮৬০ - মৃত্যু: ২৪ সেপ্টেম্বর, ১৮৯৬) লন্ডনের কেনসিংটনে জন্মগ্রহণকারী ইংরেজ বংশোদ্ভূত বিখ্যাত অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। এছাড়াও, দীর্ঘদেহী পার্সি ম্যাকডোনেল অস্ট্রেলিয়া দলের অধিনায়কত্ব করেছেন। দলে তিনি মূলতঃ ডানহাতি ব্যাটসম্যান হিসেবে দায়িত্ব পালন করতেন। ঘরোয়া প্রথম-শ্রেণীর ক্রিকেটে ভিক্টোরিয়া, নিউ সাউথ ওয়েলস ও কুইন্সল্যান্ডের প্রতিনিধিত্ব করেছেন ম্যাকডোনেল।